22. Redovna Skupština Lokalne akcijske grupe Vuka – Dunav, održana je 7. rujna 2020. godine, u 13:30 sati, u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac te je sastavljen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 22. Redovne Skupštine utvrđena je nazočnost članova LAG-a Vuka – Dunav to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Dragan Zorić, Općina Šodolovci,
4. Marija Horvatek, KUD „Klasje Slavonije“ Antunovac,
5. Lončarić Roman, OPG Lončarić Roman,
6. Damir Maričić, Općina Vuka,
7. Damir Maričić, OPG Damir Maričić
8. Doris Zubaj, KUD „I. K. Adamović“ Čepin,
9. Stipe Modrić, Udruga veterana vojne policije iz Domovinskog rata OBŽ
10. Grozde Mikulić, Udruga umirovljenika Općine Antunovac,
11. Zdenko Đerđ, PVZ Fructus,
12. Davor Štefanko, Branitejska socijalno-radna zadruga DOLAC SLAVONSKI,
13. Miroslav Gici, OPG Gici,
14. Bojana Orsić, PORC Erdut d.o.o.,
15. Jugoslav Vesić, Općina Erdut, p.p. Bojana Orsić
16. Tomislav Duk, OŠ „Antunovac“
17. Klaudija Fehervari, OPG Fehervari,
18. Ivan Zavorski, OPG Zavorski Ivan,
19. Marijana Junušić, Općina Ernestinovo, p.p. Maja Bračun
20. Marijana Karpati, Dječiji vrtić Mali Princ,
21. Mario Vila, OPG Mario Vila
22. Ivan Žeravica, Općina Čepin, p.p. Davor Tubanjski,
23. Nikola Rusić, OPG Rusić Nikola,
24. Martinović Mladen, OPG Martinović Mladen,
25. Milan Nešić, OPG Milan Nešić,
26. Ljubica Šunić, OPG Šunić,
27. OPG Lastavica Sandra, Lastavica Sandra, p.p. Damir Lastavica
28. Blaženka Marinković,
29. Dalibor Gici, OPG Dubravka Gici,
30. Zdravko Krznarić, Nogometni klub Vitez 92,
31. Turk Branimir, OPG Turk Branimir.

Nakon uvodne riječi Predsjednika LAG-a Vuka – Dunav, Davora Tubanjskog, usvojen je sljedeći

**DNEVNI RED**

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 21. Redovne skupštine LAG-a Vuka – Dunav,
2. Donošenje Odluke o izmjeni LRS 2014.-2020.,
3. Donošenje Odluke o usvajanju Akcijskog plana provedbe LRS-a,
4. Donošenje Odluke o usvajanju Izmjene plana provedbe LRS-a,
5. Donošenje Odluke o izmjeni članova ocjenjivačkog odbora LAG-a za T.O. 1.3.1. „Potpora za pokretanje poslovanja mladim poljoprivrednicima“,
6. Donošenje Odluke o izmjeni članova ocjenjivačkog odbora LAG-a za T.O. 1.3.3. „Potpora razvoju malih poljoprivrednih gospodarstava“,
7. Donošenje Odluke o usvajanju 1. izmjene financijskog plana,
8. Donošenje Odluke o usvajanju 1. izmjene Plana nabave,
9. Donošenje Odluke o istupanju iz članstva LAG-a,
10. Donošenje Odluke o primanju novih članova u LAG Vuka-Dunav,
11. Razno.

**Ad1: OTVARANJE SKUPŠTINE**

Predsjednik LAG-a Vuka – Dunav, Davor Tubanjski, pozdravio je sve prisutne i zahvalio im se na dolasku. Budući da Skupštini nije prisustvovala natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara – Petra Hampovčan
* za ovjerovitelje zapisnika – Mario Vila i Zdravko Krznarić.

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA S 21. REDOVNE SKUPŠTINE LAG-a VUKA – DUNAV**

Članovima LAG-a Vuka – Dunav na usvajanje je dan Zapisnik s 21. Redovne skupštine te je otvorena rasprava. Budući da rasprave nije bilo, Predsjednik LAG-a Vuka-Dunav daje Zapisnik na glasanje. Zapisnik je jednoglasno usvojen.

**Ad4: DONOŠENJE ODLUKE IZMJENI LRS 2014-2020.**

Predsjednik Skupštine otvara četvrtu točku dnevnog reda te obrazlaže članovima Skupštine izmjenu LRS. Izmjena LRS napravljena zbog nove alokacije sredstava dodijeljenih Ugovorom za provedbu LAG natječaja. Uskladili su se planirani financijski iznosi po operacijama sukladno novim alociranim sredstvima u Ugovoru i postotcima navedenim u odabranoj LRS. Novi izmijenjeni iznosi utječu minimalno na promjene u indikatorima, zbog povećanja alokacije.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad5:** **DONOŠENJE ODLUKE O USVAJANJU AKCIJSKOG PLANA PROVEDBE LRS LAG-A VUKA-DUNAV**

Nastavno na prethodnu točku dnevnog reda, predložen je akcijski plan provedbe LRS, koji je obrazložen članovima Skupštine. Predsjednik LAG-a objašnjava kako je došlo je do izmjene lokalne razvojne strategije gdje je povećana alokacija dodijeljenih sredstava iz Ugovora u odnosu na planirane iz odabrane LRS. Sukladno tome izmijenjen je akcijski plan provedbe te povećanjem alokacije, korisnici s područja LAG-a imati će veće mogućnosti za aplikaciju na Natječaj, odnosno biti će dodijeljeno više Odluka o odabiru projekta od prvotno planiranog. U akcijskom planu izmijenjen je tekstualni dio i pripadajuće tablice. Rezultat je u povećanju broja planiranih projekata koji pozitivno i neznatno utječu na indikatore. Dio indikatora je usklađen sukladno do sada obrađenim Natječajima.

Predsjednik Skupštine otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad6: DONOŠENJE ODLUKE O USVAJANJU IZMJENE PLANA PROVEDBE LRS-a**

Predsjednik Skupštine LAG-a Vuka-Dunav, otvara ovu točku dnevnog reda te navodi kako se izmjenom akcijskog plana provedbe, izmijenio i financijski plan provedbe prema tipovima operacija, na što su utjecala dodatna sredstva za povećanje alokacije unutar Tipa operacije 19.2. Zbog izmjene plana provedbe došlo je do izmjene postotka sufinanciranja iz proračuna LRS; poglavlje 3/pod poglavlje 3.3./str. 26., 27., 28., te poglavlje 8/pod poglavlje 8.2./str. 46., 48. (tablica 12), 49. (tablica 14). U financijskom planu provedbe vidljiva su povećanja i smanjenja postotka alokacije po svakom Tipu operacije, uzrokovana dodijeljenim naknadnim/nagradnim sredstvima za Tip operacije 19.2.1.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad7: DONOŠENJE ODLUKE O IZMJENI ČLANOVA OCJENJIVAČKOG ODBORA LAG-a ZA T.O. 1.3.1. „POTPORA ZA POKRETANJE POSLOVANJA MLADIM POLJOPRIVREDNICIMA“**

Predsjednik Skupštine LAG-a Vuka-Dunav, otvara ovu točku dnevnog reda te pojašnjava razloge izmjene članova Ocjenjivačkog odbora LAG-a za T.O. 1.3.1. „Potpora za pokretanje poslovanja mladim poljoprivrednicima“. Dana 3. prosinca 2019. godine, donesena je Odluka o članovima Ocjenjivačkog odbora, no kako bi se spriječili mogući sukobi interesa, najavom prelaska dosadašnje direktorice Agencije za održivi razvoj RODA d.o.o. Nataše Tramišak, mag. iur. na drugi posao, umjesto nje u sastav Ocjenjivačkog odbora ulazi Ante Modrić, dipl. iur.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad8: DONOŠENJE ODLUKE O IZMJENI ČLANOVA OCJENJIVAČKOG ODBORA LAG-a ZA T.O. 1.3.3. „POTPORA RAZVOJU MALIH POLJOPRIVRENIH GOSPODARSTAVA“**

Predsjednik Skupštine LAG-a Vuka-Dunav, otvara ovu točku dnevnog reda te pojašnjava Skupštini razloge izmjene članova Ocjenjivačkog odbora LAG-a za T.O. 1.3.3. „Potpora razvoju malih poljoprivrednih gospodarstava“. Dana 3. lipnja 2020. godine, donesena je Odluka o članovima Ocjenjivačkog odbora, no kako bi se i ovdje spriječili mogući sukobi interesa, najavom prelaska dosadašnje direktorice Agencije za održivi razvoj RODA d.o.o. Nataše Tramišak, mag. iur. na drugi posao, umjesto nje u sastav Ocjenjivačkog odbora ulazi Ante Modrić, dipl. iur.

Obzirom da nije bilo rasprave, točka dnevnog reda dana je na glasanje, te je jednoglasno usvojena.

**Ad9: DONOŠENJE ODLUKE O USVAJANJU 1. IZMJENE FINANCIJSKOG PLANA**

Predsjednik Skupštine LAG-a Vuka-Dunav, otvara ovu točku dnevnog reda te obavještava sve prisutne članove da je došlo do 1. izmjene financijskog plana za 2020. godinu. Došlo je do izmjene prihoda i rashoda za 2020. godinu, dodane su nove stavke kako bi se mogao provoditi nesmetano postupak nabave za projekt Zaželi – program zapošljavanja žena – faza II.

Predsjednik Skupštine otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad10: DONOŠENJE ODLUKE O USVAJANJU 1. IZMJENE PLANA NABAVE**

Predsjednik Skupštine LAG-a Vuka-Dunav, otvara ovu točku dnevnog reda te pojašnjava kako je došlo do 1. izmjene Plana nabave zbog povećanja iznosa nabave. Procijenjena vrijednost ukupnih nabava u 2020. godini utvrđuje se u iznosu 283.450,00 kuna, od čega je za nabavu roba 171.450,00 kuna a za nabavu usluga 112.000,00 kuna. Sredstva za nabavu planirana u Financijskom planu LAG-a Vuka-Dunav.

Obzirom da rasprave nije bilo, ova točka dnevnog reda je jednoglasno usvojena.

**Ad11:** **DONOŠENJE ODLUKE O ISTUPANJU IZ ČLANSTVA LAG-A**

Predsjednik Skupštine LAG-a Vuka-Dunav, otvara ovu točku dnevnog reda te iščitava članove koji istupaju iz članstva LAG-a:

1. Magdalena Mučel, Hrvatskih branitelja 53, Ivanovac, 31216 Antunovac,

OIB: 94153719198.

Kako rasprave nije bilo, točka dnevnog reda dana je na glasanje, te jednoglasno usvojena.

**Ad12: DONOŠENJE ODLUKE O PRIMANJU NOVIH ČLANOVA U LAG VUKA-DUNAV**

Predsjednik Skupštine LAG-a Vuka-Dunav, otvara ovu točku dnevnog reda te navodi nove potencijalne članove LAG-a. Predloženi za članstvo LAG-a bili su:

1. OPG Dane Barišić, Kralja Zvonimira 132, 31431 Čepin, OIB: 65686078974,
2. OPG Franjo Vaci, Kolodvorska 30, Laslovo, 31215 Ernestinovo, OIB: 23118591060.

Predsjednik Skupštine LAG-a Vuka-Dunav, otvara raspravu ove točke dnevnog reda.

Obzirom da rasprave nije bilo, ova točka dnevnog reda je jednoglasno usvojena.

**Ad13: RAZNO**

Na kraju sjednice, Predsjednik se zahvalio članovima Skupštine na dolasku, kvalitetnoj suradnji i komunikaciji. Pozvao je članove Skupštine da sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 14:00 sati.

UBROJ: SK/20-27

U Antunovcu, 7. rujan 2020. godine

Zapisničar: Ovjerovitelji zapisnika:

Petra Hampovčan Zdravko Krznarić Mario Vila